Source: https://dolgozzausztriaban.jimdo.com/osztr%C3%A1k-%C3%A9let-%C3%A9s-munka-abc-je/anyas%C3%A1gi-szabads%C3%A1g/
Timestamp: 2017-04-27 03:16:22+00:00

Document:
Anyasági Szabadság - Ha osztrák munka, vállalkozás Kell SEGÍTÜNK! AustroBüro
AusztriaNélkülözhetetlen Tudnivalók AusztriárólMunkakeresés 10 lépésbenJó Tudni AusztriárólMunkajogi Tanácsadás BurgenlandbanEgy SIKERES Munkakeresés AusztriábanÁltalános ÜGYINTÉZÉS Fontos!INSTANT Deutsch Tananyag NYOMTATHATÓGépkocsi Vásárlás KöltségeiLEGFRISSEBB ÁLLÁSOK AusztriábólA Német nyelv meglepő könnyűségeÁllásinterjúk NémetülAz ausztriai német nyelvjárásokÚjrakezdés 50 felett AusztriábanFONTOS Német kifejezések ÚJLetölthető Hasznos HanganyagokMagyar vállalkozások AusztriábanLegszükségesebb NÉMET szavak-szókapcsolatok JMunkakereső OldalakSikeres NÉMET interjúOLCSÓ Szállások - álláskereséshezJob ABC ÖsterreichMunkaügyi Hivatalok AMSAz Osztrák Élet és Munka ABC-jePróbamunka AusztriábanKözlekedési Baleset AusztriábanMunkahelyi Ajánlás AusztriábanLegnagyobb Munkaadók AusztriábanLegújabb Állások AusztriábanLegjobban fizető állásokBruttó-Nettó Bér KiszámításaÁllások Diplomásoknak ÚJMotivációs Levelek Szakmák szerintÁlláspályázatok/Minták ÚJMagyar oktatás AusztriábanVonattal Ausztriába - KEDVEZMÉNYEKAutó honosításaLetelepedés AusztriábanHASZNOS Tapasztalatok Ausztriában10 Tipp, hogy ne verjenek át10 Legrosszabb dolog, ami egy szobalánnyal megtörténhetOsztrák állampolgár lettemHol keressünk MUNKÁT AusztriábanSzülés AusztriábanHogyan ne Keressünk állást AusztriábanTévhitek az osztrák munkavállalásrólMilyenek az OSZTRÁKOK ÚJMunkanélküli EllátásNélkülözhetetlen NÉMET szavak Ausztriában dolgozóknakMagyar -Német Szókincsbővítő SzótárNémet - Magyar SzóazonosságSzükséges NÉMET Szavak HALADÓKNAK ÚJHÍREK AusztriárólÁlláskereső Nyelvleckék ÚJBÉCS A-tól Z-igFONTOS Bécsi INFÓKOLCSÓ szállások BécsbenAKTUÁLIS Bécsi állásokHa Bécsbe költözünk. FONTOSTámogatott NYELVTANFOLYAMOKMagyar-Német MUNKA Szótár ÚJ ELEMEKKELVendéglátós SzótárLakásbérlők/vásárlók Szótára ÚJOlcsó SzállásokÉtkezés Ausztriában ÚJÉletrajzok ÚJTOVÁBBTANULÁS ÚJDiplomák ElismertetéseEgyetemek/FőiskolákÚJ ÖsztöndíjakDIÁKszállásokHasznos Tanácsok KIutazásnálAz Osztrák NÉMETÚJ Olcsó Osztrák MOBILÚJ Osztrák Adókönyv (letölthető) MagyarulÚJ Olcsó Szállások DolgozóknakOlcsó Munkaügyi Kirándulások AusztriábaOsztrák TelefonkönyvFONTOS címek magyaroknak Ausztriában (orvosok, bankok, stb.)Feliratok/Figyelmeztetések ÚJNYELVTUDÁS MunkakeresőknélNyelvek AusztriábanMagyar Nyelv Ausztriában ÚJTelefonálás Németül FONTOSFONTOS internet címekAusztria TérképekOSZTRÁK ÉLET és MUNKA ABC-jeAnyasági SzabadságAusztriai MagyarokAusztriai Magyar OrvosokAusztriai Magyar ÜgyvédekAutókölcsönzésAutópályákÁllampolgárságAdózás ÚJ ELEMAdóhivatalok ÚJ ELEMÁpolási SzabadságÁrakBankszámlaBurgenlandi MagyarokBérekBetegállományCsaládi PótlékEgészségügyEurópai Betegbiztosítási KártyaÉletrajzok/PÁLYÁZATOKÉpítőipari VállalkozásokFelmondásFoglalkozások NÉMETÜLJogi ÜgyekFürdőkG Y E SIngatlan vásárlásIngázásJogosítvány JárműkategóriákKerékpár kölcsönzésKollektív SzerződésKonzulátusokKonyha/ÉtkezésekKórházi Ellátás ÚJKöltségekKözigazgatásKözlekedésLakásbérlésLakcímMagyar Szervezetek/EgyesületekMunkanélküli EllátásokMunkaidőMunkaszerződésMuinkaügyi Hivatalok (AMS)NépszokásokNyelvtanfolyamokNyitva tartásNyugdíjOktatásMagyar OKTATÁS ÚJOrvosi EllátásÓvodaÖsztöndíjakPénz/PénzváltásPolitikaPostaRádióadásokRendszámokSportSzabadságSzakszervezetSzállásTáppénzTársadalombiztosításTelefonálásTovábbképzésekTömegközlekedés ÚJTúlóraÜnnepekVásárlásVégkielégítésVállalkozásVÁROS INFÓK az alábbi LinkekSZÓTÁRAK az alábbi linkekKapcsolat
FORRÁS:http://www.euvonal.hu/index.php?op=mindennapok_tagallamok&id=5
Az anya nem bocsátható el az anyavédelmi időszak, illetve a szülés után következő négy hónap alatt sem. Álláskereséskor a munkáltatót nem kötelező a terhességről
tájékoztatni. Az anyasági szabadság a gyermek kétéves koráig jár.
Forrás: www.igr.at
Az értesítés történhet írásban (pl. ajánlott levélben) vagy szóban. A későbbi esetleges bizonyítási nehézségek miatt azonban ajánlott ezt írásban megtennie.
Orvosi igazolást csak a munkáltató kifejezett kérésére kell bemutatnia.
Az igazolást magyarországi orvos is kiállíthatja, azonban ebben az esetben azt a munkáltató kérésére fordításban is csatolnia kell. Az egyszerűség kedvéért javasoljuk, hogy az igazolást
közvetlenül osztrák orvostól szerezze be.
Figyelem! A felmondás és elbocsátás elleni védelem (Kündigungs  und Entlassungsschutz) csak azt követően illeti Önt meg, miután a munkáltatót a fentiek szerint értesítette a
terhességéről!
Felmondásra illetve elbocsátásra ezt követően csak a Munkaügyi és Szociális Bíróság hozzájárulásával van lehetőség.
Ezen jogszabályi védelem, amely a törvény erejénél fogva a terhesség, a szülés valamint a gyermekgondozási szabadság (Karenz) ideje alatt megilleti Önt, az anyasági védelem szabályairól szóló
törvényben került szabályozásra.
Az anyasági védelem általános esetben a szülés várható időpontja előtt nyolc héttel kezdődik (kivétel: előrehozott anyasági védelem).
A munkáltató bejelentési kötelezettsége:
Attól az időponttól kezdve, hogy Ön bejelentette a munkáltatónak a terhesség tényét és a szülés várható időpontját, a munkáltató haladéktalanul köteles értesíteni írásban a Munkaügyi és
Munkavédelmi Felügyeletet (Arbeitsinspektorat) minderről, továbbá arról a tevékenységről is, melyet Ön a munkahelyén ténylegesen végez.
Ezen rendelkezésnek az a célja, hogy Ön mint leendő anya állapotának megfelelő munkafeltételek között dolgozhasson, továbbá annak megállapítása, hogy milyen jellegű tevékenység elvégzése várható
el Öntől adott állapotában és mely nem.
A bejelentés egy másolatát a munkáltató köteles az Ön részére átadni.
Csak így lehet Ön biztos abban, hogy a munkáltató valóban eleget tett kötelezettségének és értesítette a Munkaügyi és Munkavédelmi Felügyeletet.
Amennyiben a munkáltatónál saját üzemorvosi szolgálat működik, úgy a munkáltatónak azt is értesítenie kell az Ön terhességéről.
Figyelem! A munkáltatónak arról is gondoskodnia kell, hogy Ön ne kapjon olyan jellegű feladatokat, melyek Önre vagy gyermekére nézve károsak lehetnek (pl. a munkavégzés helyének
módosítása okán).
2. A terhes nőkre vonatkozó foglalkoztatási tilalmak (Beschäftigungsverbote) illetve korlátozások
Ezen jogszabályi rendelkezések lényegében az anya és a magzat életét, testi épségét és egészségét hivatottak védeni, a szülés előtti, majd az azt követő időszak alatt, mialatt az Ön munkaviszonya
A foglalkoztatási tilalom ideje alatt munkaviszonyban töltött időszakot a munkajogi igények számítása szempontjából (azon esetekben, ahol az igényt a munkaviszony időtartama határozza meg, pl.
szabadságnapok száma, felmondási idő) mint az általános szabályok szerinti munkaidőt kell figyelembe venni.
Ezen időszak alatt az Ön munkavégzése tilos és szankciót von maga után, még abban esetben is, ha Ön ezt önként vállalta, vagy kifejezetten az Ön nyomatékos kérésére foglalkoztatja Önt tovább a
A szülés várható időpontját megelőző nyolc hétben a munkáltató köteles Önt mindenfajta munkavégzés alól felmenteni.
Ez az ún. teljes foglalkoztatási tilalom ( totales Beschäftigungsverbot ) vagy abszolút védett időszak (absolute Schutzfrist).
Ezen időszak kezdetét megelőző negyedik hétben Ön köteles a munkáltató figyelmét felhívni ezen időszak közelgő kezdetére.
A szülés várható időpontját megelőző nyolc hét előtti időszakban Ön akkor nem foglalkoztatható, ha a munkavégzés az Ön és születendő gyermeke egészségét veszélyezteti.
Ez az ún. egyéni foglalkoztatási tilalom ( individuelles Beschäftigungsverbot ), amely attól függően, hogy a veszély átmeneti jelleggel vagy tartósan áll fenn, kiterjedhet a terhesség teljes
időszakára vagy meghatározott időszakra.
Foglalkoztatási tilalom áll fenn továbbá az Ön számára abban az esetben is, ha bizonyos jellegű nehéz fizikai munkát végez és olyan tevékenységet lát el, amely Önt és születendő gyermekét
A leggyakoribb egészségre veszélyes tevékenységek:
- Nehéz teher emelése,hordozása.
- Olyan jellegű munkák, melyeket túlnyomórészt állva vagy ülve kell végezni.
- Munkavégzés egészségre veszélyes anyagokkal ( pl. por, gáz, gőz, sugárzás, biológiai anyagok).
- Olyan jellegű munkák, melyeket hőségben, hidegben vagy nedvességben kell végezni.
- Teljesítménybérezésű vagy futószalagon végzett munka
Figyelem: A terhesség 20. hetétől tilos ilyen jellegű munkát végezni!
- Szállítóeszközökön történő foglalkoztatás ( pl. taxi, targonca).
- Különösen balesetveszélyes vagy foglalkozási ártalom veszélyével járó munka
- Olyan munkák, melyek gyakori és nagyfokú hajolással, nyújtózkodással és görnyedéssel valamint nagymértékű rázkódással járnak.
- Olyan munkák, melyeknél szagterhelés vagy különleges pszichikai terhelés áll fenn.
- Azok a terhes nők, akik nem dohányoznak, nem foglalkoztathatóak olyan munkahelyeken, ahol dohányfüstnek vannak kitéve.
Éjszakai munkavégzés tilalmaTerhes nő nem foglalkoztatható a 20.00 órától 6.00 óráig terjedő időszakban (meghatározott feltételek mellett a közlekedésben, a kulturális
területen, az egészségügyben és a több műszakos munkarendben dolgozók kivételt képeznek ezen szabály alól  itt 22.00/23.00 óráig történhet munkavégzés, amennyiben ezután legalább tizenegy órás
megszakítás nélküli pihenőidő biztosított).
Vasár- és ünnepnapokon történő munkavégzés tilalmaTerhes nő vasárnap és a törvényben meghatározott ünnepnapokon  bizonyos kivételektől eltekintve (pl. vendéglátás, több
műszakos munkarendben dolgozó üzemek) - nem foglalkoztatható.
Egészségi állapota megóvása érdekében a munkáltató jogosult az Ön munkavégzésének helyét módosítani és ezáltal Önt más, könnyebb feladat ellátásával megbízni, amennyiben ez nem jelent veszélyt Ön
és születendő gyermeke számára.
Ilyen jellegű áthelyezés azonban csak a fennálló munkaszerződés keretein belül valósulhat meg, így az Ön munkabére ebben az esetben változatlan marad.
Amennyiben erre sor kerül, a munkáltatónál Önt képviselő üzemi tanácstagnak közreműködési lehetősége van az eljárás során (Mitwirkungsrecht).
A túlórában történő munkavégzés tilalmaA heti munkaidő maximum 40 óra, illetve a napi munkaidő maximum kilenc óra lehet.
Amennyiben az Ön munkaviszonyára irányadó ágazati kollektív szerződés ennél rövidebb normál munkaidőt állapít meg, úgy a túlóratilalom tekintetében ennek alapján kell eljárni.
3. A munkaviszony megszüntetése terhesség alatt
Figyelem! A munkaviszony közös megegyezéssel történő megszüntetése (einvernehmliche Auflösung) írásban, illetve a munkavállaló általi felmondás (Kündigung) ezen védett időszakban
is lehetséges! Ezért legyen körültekintő, ha a munkáltató bármilyen okiratot akar Önnel aláíratni pl. a társadalombiztosítástól történő kijelentéshez!
Határozatlan idejű munkaviszony esetén:
Felmondás (Kündigung)
Terhességének bejelentésétől a szülést követő negyedik hónap végéig, illetve amennyiben Ön gyermekgondozási szabadságra megy ( Karenz ), a gyermekgondozási szabadság végét követő négy hétig a
munkáltató nem mondhat fel Önnek.
Amennyiben fennálló munkaviszonyában a munkáltató felmond Önnek és Ön csak ezt követően szerez tudomást terhességéről, abban az esetben - írásbeli felmondás esetén annak kézhezvételétől, szóbeli
felmondás esetén annak közlésétől számított - öt munkanapon belül közölnie kell a munkáltatóval a terhessége tényét!
A későbbi esetleges bizonyítási nehézségek miatt ajánlatos ezt írásban megtennie.
Ugyanis amennyiben csak a felmondást követően szerez tudomást a terhességéről, úgy ezt a körülményt haladéktalanul közölnie kell a munkáltatójával, mivel ezáltal a felmondás érvénytelenné válik,
mert annak megtörténtekor Ön már terhes volt.
A terhesség, illetve a gyermekgondozási szabadság ideje alatt felmondásra csak a Munkaügyi és Szociális Bíróság hozzájárulásával van lehetőség, ha az üzem vagy egyes üzemrészek leállításra
kerülnek (Betriebsstilllegung) és a munkáltatótól gazdaságilag nem várható el a továbbfoglalkoztatás.
Figyelem! A cég jogutódlással történő megszűnése nem minősül leállásnak. Amennyiben egy leállított üzem a munkavállaló szülése után négy hónapon belül ismét működni kezd, úgy a
munkavállaló kérheti a munkáltatótól munkaviszonyának folytatását.
Elbocsátás (Entlassung)A terhesség, illetve a gyermekgondozási szabadság ideje alatt a munkaviszony megszüntetése elbocsátás jogcímén csak a munkavállaló súlyos
kötelezettségszegése esetén és kizárólag a Munkaügyi és Szociális Bíróság hozzájárulásával lehetséges.
Próbaidő (Probezeit)A próbaidő alatt a munkaviszony bármikor, azonnali hatállyal, az okok megjelölése nélkül megszüntethető, ebben az esetben a felmondási és elbocsátási
védelem nem kerül alkalmazásra.
Azonban ha a terhes munkavállaló munkaviszonyát a próbaidő alatt kizárólag a terhessége miatt szünteti meg a munkáltató, úgy abban az esetben ezen döntés felmondás vagy elbocsátás miatt
diszkriminációra való hivatkozással bíróság előtt megtámadható.
Ebben az esetben azonban nem az anyasági védelem szabályairól szóló törvény, hanem az egyenlő bánásmódról szóló törvény rendelkezései kerülnek alkalmazásra.
TIPP: A próbaidő alatt bármelyik fél azonnali hatállyal jogosult a munkaviszony indokolás nélküli felmondására. Mivel utólag többnyire nehéz bizonyítani, hogy a munkáltató a
munkavállaló terhessége miatt mondott fel, mindenképpen javasolt a próbaidő letelte után a terhesség tényének közlése!
Határozott idejű munkaviszony esetén:
A határozott időre szóló munkaviszony a terhesség bejelentésétől a kötelező anyasági védelemig (amely a szülés előtt 8 héttel kezdődik), illetve ha Önt előtte felmentik a munkavégzés alól, akkor
onnantól kezdve nem érhet véget. Az általános társadalombiztosításról szóló törvény (ASVG) szerint fennáll az igény terhességi-gyermekágyi segélyre (Wochengeld).
Figyelem! A határozott időre szóló munkaviszony megszűnésének nincs akadálya olyan munkaviszonyok esetében, ahol a határozott idő törvényileg meghatározott, vagy ha az objektív
okokból indokolt.
Objektív indokoltság áll fenn:
 szezonális munka esetén,
 gyakorlati idő esetén,
 helyettesítésnél (gyermekgondozási szabadság idejére szóló helyettesítés esetén),
 ha a határozott idő kikötése a munkavállaló érdekében történt.
4. Az anyasági védelem ( Mutterschutz) kezdete és időtartama a szülés előtt
A terhes munkavállaló a szülés várható időpontja előtt nyolc héttel nem foglalkoztatható.
Ez az ún. védett időszak (Schutzfrist).
Ha a gyermek a szülés várható időpontja előtt, korábban vagy később jön világra, úgy ennek megfelelően rövidül, ill. hosszabbodik a szülés előtti védett időszak.
Az anyasági védelem ideje alatt (ha feltételei fennállnak, l. a III. fejezetet) az egészségbiztosítási pénztár terhességi-gyermekágyi segélyt (Wochengeld) folyósít a munkavállaló részére.
A munkáltató ugyanezen időszak alatt munkabért, ill. bérjellegű juttatást nem fizet.
Előrehozott anyasági védelem, munkavégzés alóli felmentés (Dienstfreistellung)
Amennyiben terhessége esetén a további munkavégzés veszélyezteti az Ön vagy születendő gyermeke egészségét, úgy lehetősége van a törvényes anyasági védelem kezdete (teljes foglalkoztatási tilalom
a szülés várható időpontja előtt nyolc héttel kezdődően) előtt már teljes vagy határozott időre szóló felmentésre a munkavégzés alól.
Amennyiben a kezelő szakorvos megállapítja, hogy a terhesség a munkavállaló számára komoly kockázatot jelent, az erről szóló igazolás és lelet alapján a hivatali orvos (Amtsarzt) vagy a Munkaügyi
és Munkavédelmi Felügyelet orvosa (Arbeitsinspektionsarzt) kiállítja a munkavégzés alól történő felmentésről szóló igazolást (ún. Freistellungszeugnis).
Ezen igazolást a munkáltatónak be kell mutatnia.
Amennyiben munkavégzés alól történő felmentésére ily módon az általánoshoz képest korábban sor kerül, úgy az illetékes egészségbiztosítási pénztár előrehozott terhesség-gyermekágyi segélyt
folyósít az Ön számára (Wochengeld).
II. Szülés után
A szülés tényét és körülményeit (hogy császármetszés, koraszülés vagy ikerszülés történt-e) a munkavállaló köteles bejelenteni az egészségbiztosítási pénztárnak és a munkáltatónak is.
2. Foglalkoztatási tilalmak illetve korlátozások a szülés után
A védett időszakban (Schutzfrist, lásd a 3. pontot) az anyának abszolút tilos dolgoznia.
A szülés után 12 hétig, illetve a szoptatós anyáknak ezt követően is  mindaddig, amíg szoptatnak  tilos bizonyos egészségre veszélyes tevékenységeket végezniük (pl. nehéz terhek emelése és
cipelése, munkavégzés egészségre veszélyes anyagokkal, darab-, teljesítménybérezéssel történő vagy futószalag melletti munka).
A szoptatós anyák esetében ugyancsak tilos
- az éjszakai munkavégzés,
- a vasár- és ünnepnapokon történő munkavégzés és
- a túlórázás.
A részletes előírásokat ld. a szülés előtti foglalkoztatási tilalmaknál és korlátozásoknál.
A munkáltatónak biztosítania kell időt a szoptatásra, mégpedig
- olyan munkanapokon, melyeken a munkavállaló több mint 4,5 órát dolgozik: 45 percet,
- olyan munkanapokon, melyeken a munkavállaló több mint nyolc órát dolgozik, 2x45 vagy 1x90 percet.
Ahhoz, hogy a munkavégzési tilalmakra hivatkozni tudjon, Önnek tájékoztatnia kell munkáltatóját arról, hogy gyermekét szoptatja. Ha a munkáltató kéri, akkor be kell mutatni az erről szóló orvosi
igazolást. Az igazolást kiadhatja magyar orvos is, azonban ez esetben csatolandó annak német nyelvű fordítása.
Természetesen ez esetben arról is köteles tájékoztatni a munkáltatóját, hogy mikortól nem szoptatja többé gyermekét.
3. A munkaviszony megszüntetése a szülés után
A szülés után is érvényesül bizonyos ideig a felmondás és elbocsátás elleni védelem:
- alapvetően a szülést követő negyedik hónap végéig, illetve
- amennyiben Ön gyermekgondozási szabadságra (Karenz) megy, vagy szülői részmunkaidőt vesz igénybe (Elternteilzeit), a gyermekgondozási szabadság/szülői részmunkaidő végét követően négy
munkáltatója a Munkaügyi és Szociális Bíróság hozzájárulása nélkül nem mondhat fel Önnek, illetve nem bocsáthatja el Önt.
Figyelem! A gyermekgondozási szabadság (Karenz) illetve szülői részmunkaidő (Elternteilzeit) alatti munkajogi védettség részletes feltételeit a IV. és V. fejezetben találja.
4. Az anyasági védelem kezdete és időtartama a szülés után
A szülés utáni védett időszak (Schutzfrist) alapvetően nyolc hétig tart.
Koraszülés (Frühgeburt), ikerszülés vagy császármetszés esetén a tartama tizenkettő hét.
Ha a gyermek a szülés eredetileg kiszámított várható időpontjánál korábban jött világra, és emiatt az édesanya nem tudta teljes mértékben igénybe venni a szülés előtti 8 hetet, akkor a szülés
utáni védett időszak meghosszabbodik a rövidülés mértékével, azonban legfeljebb összesen 16 hétre.
Ezen időszak alatt teljes (abszolút) foglalkoztatási tilalom érvényesül. Ennél fogva a munkáltató nem fizet munkabért, hanem az egészségbiztosítási pénztár terhességi-gyermekágyi segélyt
(Wochengeld) folyósít (lásd a III. fejezetet).
Vetélés, halva születés
Amennyiben a gyermek nem élve születik, különbséget kell tenni vetélés (Fehlgeburt) és halva születés (Totgeburt) között.
Amennyiben a magzat 500 grammnál kisebb, vetélésről van szó. Ez esetben a vetélést követően a munkavállalót nem illeti meg anyasági védelem! A vetélés tényét haladéktalanul jelezni kell a
munkáltatónak. A vetélést követően fennálló munkavégzésre való alkalmatlanság táppénzes állományként kezelendő (mint betegség esetén  a munkáltató kereset-továbbfolyósítási kötelezettségével
Ha a magzat súlya szüléskor meghaladja az 500 grammot, azonban nincs életjel (pl. nem kezd el lélegezni, nincsen szívverése), halva születésről van szó. Ez esetben az anyát megilleti a védett
időszak (alapvetően a koraszülésre irányadó 12 hetes időtartamban).
Munkába állás a védett időszak lejártakor
Figyelem! A védett időszak (Schutzfrist) alatt tilos a foglalkoztatás, viszont ennek lejárta után alapvetően ismét munkába kellene állni! Amennyiben a gyermekkel otthon szeretne maradni, a szülés
után, még a védett időszak alatt fel kell vennie a munkáltatóval a kapcsolatot, hogy gyermeknevelési szabadságra (Karenz) kíván menni!
A védett munkajogi státusz megőrzése érdekében a gyermeknevelési szabadságot mindenképpen a szülés utáni védett időszakban kell rögzíteni, vagy megállapodásban, vagy egyoldalú bejelentés
formájában! (l. a IV. fejezetet)
III. Terhességi-gyermekágyi segély (Wochengeld)
A terhességi-gyermekágyi segély (Wochengeld) az egészségbiztosító által fizetett ellátás a kismamák számára. Az ellátás célja az, hogy a szülési szabadság ideje alatt az anya pénzügyi háttere
biztosítva legyen. A Wochengeld kifizetése kérelemre az illetékes egészségbiztosító által történik.
Az általános társadalombiztosításról szóló törvény (ASVG) alapján a következő személyek jogosultak Ausztriából a Wochengeld-re:
 munkavállalók, akik Ausztriában teljes körü társadalombiztosítással rendelkeznek
 szellemi szabadfoglalkozásúak, akik a munkavállalókhoz hasonlóan teljes biztosítással rendelkeznek
 csekély mértékben foglalkoztatottak, akik önkéntesen fizetik a társadalombizosításba az egészségbiztosítási, nyugdíjbiztosítási és munkanélküli járulékot
Figyelem! Az önkéntes járulékok fizetésének további, törvényben meghatározott feltételei vannak, tehát nem alanyi jogon elérhető lehetőség. A részletekről tájékozódjanak a
Munkáskamaránál (Kammer für Arbeiter und Angestellte), a szakszervezetnél, illetve az illetékes egészségbiztosítási pénztárnál (Gebietskrankenkasse).
 osztrák gyes-ben részesülők
Figyelem! Az osztrák gyes-ben részesülők csak abban az esetben jogosultak a Wochengeld-re, ha arra a szülésre, mely után a GYES folyósításra kerül, TGYÁS ellátást fizetett az illetékes
egészségbiztosító. Tehát például a háziasszonyok és diákok nem jogosultak TGYÁS-re.
 az osztrák munkanélküli ellátásban (Arbeitslosengeld, Notstandshilfe) részesülők
Amennyiben a terhesség alatt megszűnik a biztosítotti jogviszony (vagyis megszűnik a munkaviszony), mely legalább 13 hét vagy 3 hónapon keresztül megszakítás nélkül fennállt, továbbá a
foglalkoztatás nem közös megegyezéssel, munkavállalói felmondással, jogosulatlan idő előtti kilépéssel vagy jogszerű elbocsátással szűnt meg, akkor a kismama jogosult a Wochengeld-re.
Figyelem! Azok a kismamák, akik nem végeznek kereső tevékenységet, továbbá azok, akik mint hozzátartozó vannak biztosítva (tehát nem saját munkajogi jogviszonyból eredően), nem jogosultak
Wochengeld-re.
A Wochengeld folyósításának ideje
Alapvetően a Wochengeld-et a védett időszak (Schutzfrist) alatt, azaz a szülés várható időpontját megelőző 8 héten át, a szülés napján, illetve a szülést követő 8 héten keresztül folyósítják.
Császármetszés, koraszülés, illetve ikerszülés esetén a Wochengeld a szülést követő 12 hétig jár.
Ha a gyermek a szülés előzetesen számított várható időpontjánál később jön a világra, akkor azzal az időtartammal meghosszabbodik a Wochengeld folyósításának ideje. A szülést követő Wochengeld
Természetesen, ha a szülés hamarabb lebonyolódik, akkor ennek megfelelően a szülést megelőző Wochengeld ideje lerövidül. Azzal az időtartammal, mellyel ily módon a védett időszak (Schutzfrist),
egyben Wochengeld-folyósítás ideje a szülést megelőzően lerövidül, a szülést követően az ellátás folyósítása meghosszabbodik.
Amennyiben a kismama a fentebb meghatározott eseteken túlmenően foglalkoztatás tilalom miatt nem dolgozhat, ennek megfelelően az anyaság védelméről szóló törvény értelmében a Wochengeld-re való
jogosultság már az egyéni foglalkoztatási tilalom kezdetétől fennáll. (lásd I. fejezetet 2. pontját)
A Wochengeld összege
A munkavállalók és a szellemi szabadfoglalkozásúak esetében a Wochengeld-et az illetékes egészségbiztosító számítja ki, (havi bérezés esetén) 3 hónapra, (heti bérezés esetén) 13 hétre
visszamenőleg az átlagbér alapján.
A csekély mértékben foglalkoztatottak esetében (ha a fentebb leírt feltételek fennállnak) napi 8,00 -s összeggel (érvényes 2011-re) lehet számolni.
Az osztrák gyes-ben vagy osztrák munkanélküli ellátásban (Arbeitslosengeld, Notstandshilfe) részesülők esetében pedig a Wochengeld a fizetett ellátás 180 %-a.
A Wochengeld-re való jogosultság nyugszik, ha a kismamával szemben a munkáltatónak bértovábbfizetési kötelezettsége áll fenn.
Ugyan a Wochengeld összege után nincsen személyi jövedelemadó fizetési kötelezettség, de az egyedülkeresők adókedvezményének érvényesítése esetén a Wochengeld összegét hozzá kell számítani a
jövedelemhez.
A Wochengeld igényléséhez a következő dokumentumok szükségesek:
1. jövedelemigazolás a Wochengeld-hez (=Arbeits- und Entgeltbestätigung für das Wochengeld - 1. oldala a munkáltató által kitöltve)
2. a szülés várható időponját tartalmazó orvosi igazolás (=Arbeits- und Entgeltbestätigung für das Wochengeld - 2. oldala osztrák orvos által kitöltve)
3. egyéni foglalkoztatási tilalom miatt járó előrehozott terhessági-gyermekágyi segély esetén a tisztiorvos igazolása (Freistellungszeugnis)
TIPP: Mivel a munkáltatónak a kötelezettsége, hogy a bérigazolást kiállítsa és az illetékes egészségbiztosítónak eljuttassa, ezért érdeklődjön a munkáltatónál, hogy ez időben
2010. májusi állapot
TERHES ÉS SZOPTATÓ ANYÁK FOGLALKOZTATÁSAA terhes nők és a szoptató anyák valamint gyermekeik egészségét a
munkaviszonnyal összefüggésben speciális szabályok védik, amelyek végrehajtása a munkáltatói jogokat gyakorló személy kötelezettsége.
Ennek feltétele azonban, hogy a terhességet és a szülés várható időpontját a munkáltatóval közöljék. BEJELENTÉSI KÖTELEZETTSÉGA munkáltató  miután a munkavállaló tájékoztatta terhességéről  köteles ezt a tényt az illetékes
munkavédelmi és munkaügyi felügyelőségnek írásban bejelenteni.
A formai kötöttség nélküli bejelentésben közölni kell a terhes nő nevét, életkorát, tevékenységét és munkakörét, valamint a szülés várható időpontját.
A bejelentésről a munkavállaló másolatot kap és az üzemorvost is tájékoztatni kell.
ORVOSI VIZSGÁLATA munkavállaló munkaidő alatt is igénybe veheti az előírt terhesgondozást, amennyiben ez munkaidőn kívül nem lehetséges
vagy nem elvárható.
A munkavállalónak ezen távollét idejére is jár a munkabére.
ANYAVÉDELMI KOCKÁZATÉRTÉKELÉSA munkáltató olyan munkahelyeken, ahol nők dolgoznak  függetlenül attól, hogy foglalkoztat-e terhes nőt
vagy szoptató anyát  köteles feltárni azokat a veszélyeket, amelyek terhes vagy szoptató anyákat érinthetnek.
Részletesebb tájékoztatást az  Anyasági védelem  című brosúrában talál, amely a munkavédelmi és munkaügyi felügyelőségen (Arbeitsinspektorat) szerezhető be.
A szülést követő 8 héten belül a női munkavállaló nem foglalkoztatható.
Ez az időtartam koraszülés, ikerszülés, vagy császármetszés esetén 12 hétre meghosszabbodik. Amennyiben a szülés előtti teljes foglalkoztatási tilalom egy korábbi szülés miatt lerövidül, úgy a védett időszak a szülést követően ugyanennyivel, de maximum 16 hétre meghosszabbodik.
Amennyiben a munkavállaló a munkát a védett időszak leteltét követően újra felveszi, úgy a szülést követő 12 héten keresztül az 1., 2., 3., 4. és 7. pontban írt korlátozások és tilalmak
ÉJSZAKAI MUNKATerhes nő és szoptató anya a 20:00-6:00 óra közötti időszakban nem foglalkoztatható.
Meghatározott feltételek mellett a közlekedésben, a kulturális területen, az egészségügyben és a több műszakban dolgozók kivételt képeznek (22:00/23:00 óráig).
Kivételt képeznek a folyamatos műszakban, a vendéglátóiparban, a kulturális területen, a mikrovállalkozásoknál és a valamely munkanapon zárva tartó munkáltatónál foglalkoztatottak.
TÚLÓRAA napi munkaidő nem haladhatja meg a 9 órát, a heti munkaidő pedig a 40 órát.
PIHENÉSI LEHETŐSÉGA terhes nők és szoptatós anyák számára biztosítani kell a lehetőséget, hogy munkaidő alatt lefekhessenek pihenni. Ez
a munkavállaló számára nem jelenthet munkabérkiesést.
A MUNKABÉR TOVÁBBFOLYÓSÍTÁSAAmennyiben a munka jellege a foglalkoztatási tilalom miatt megváltozik, ---------- a munkaidő emiatt
A MUNKAVÉGZÉS ALÓLI FELMENTÉSA munkavállaló felmenthető bármilyen munkavégzés alól, amennyiben az anya vagy a gyermek életét vagy testi
épségét vetélés veszélye, ikerterhesség, súlyos szív-, tüdő, vese ill. egyéb betegség, vagy ------ korábbi vetélés miatt veszély fenyegeti.
FELMONDÁSI VÉDELEMA munkavállaló munkaviszonya a terhesség bejelentésétől a szülést követő 4 hónapig, gyermekgondozási szabadság
igénybe vétele vagy részmunkaidős foglalkoztatás esetén --annak megszűnését követő 4 héten belül nem szüntethető meg rendes felmondással a munkáltató részéről. ( Kündigung durch Arbeitgeber
Kivétel: A cég tevékenységi körének szűkítése vagy megszűnés esetén a munkaügyi és szociális bíróság jóváhagyásával a munkáltató jogszerűen megszüntetheti a munkaviszonyt rendes felmondás
A munkaviszonynak a munkáltató részéről történő azonnali hatályú megszüntetése (Entlassung ) csak meghatározott okokból és úgyszintén csak a munkaügyi és szociális bíróság jóváhagyásával
Határozott idejű munkaviszony esetében: Amennyiben a határozott időtartamot a munka jellege nem indokolja vagy az nem jogszabály által került meghatározásra, úgy a terhes nőt a szülési szabadság
kezdetéig vagy munkavégzés alóli felmentéséig tovább kell foglalkoztatni.
VÉGKIELÉGÍTÉSA munkaviszonynak a munkavállaló részéről kilépés útján történő megszüntetését (Austritt während Karenz) a munkavállalónak
legkésőbb a gyermekgondozási szabadság vagy a részmunkaidős foglalkoztatás vége előtt 3 hónappal közölnie kell, ha a munkavállaló a megszerzett végkielégítési igényjogosultságával élni
Amennyiben kérdése van a végkielégítés, a terhességi-gyermekágyi segély, a szabadságigény, a szülési szabadság, a részmunkaidős foglalkoztatás vonatkozásában vagy a munkáltató részéről történő
rendes felmondás ill. a munkaviszonynak azonnali hatályú megszüntetése esetén, abban az esetben kérjük, forduljon az illetékes érdekképviseleti szervhez.
Állapot: 2011. február

References: Bíróság 
 Bíróság 
 Bíróság 
 bíróság 
 Bíróság 
 bíróság 
 bíróság